Alf Bjarne Johnsen

Alf Bjarne Johnsen (født 15. desember 1958) er en norsk journalist som siden 1980-tallet har vært ansatt i VG. Han har i all hovedsak dekket politikk for avisen og befatter seg særlig med norsk sikkerhets- og utenrikspolitikk. 

I januar 2012 oppdaget Johnsen som eneste journalist at daværende PST-sjef Janne Kristiansen hadde røpet gradert informasjon i en åpen stortingshøring. Justisminister Grete Faremo bekreftet senere at dette førte til Kristiansens avgang som sjef for sikkerhetspolitiet. 

Johnsen var i perioden 2014 til 2020 leder for Pressens faglige utvalg (PFU). Det var et deltidsverv han kombinerte med jobben i VG.

Bakgrunn 
Som ung var Johnsen aktiv i Arbeiderpartiet, og han møtte i alt 28 dager som vararepresentant til Stortinget for Nordland fylke i perioden 1981-1985.

Referanser

Eksterne lenker 
 

Journalister i VG